जापानी संवाद नीले रंग में कोरियाई संवाद पीले रंग में
(जापानी भाषा में) श्री कोह! घर पर स्वागत है।
- सामान उतारो। - जी, सर।
तुरंत सामान उतारो।
लगता है आपका सफ़र सफल रहा।
तो वे कौन होंगे?
रूसी या अमरीकी?
अभी भी यह स्पष्ट नहीं है।
तुम यहीं रुको। कर्मचारियों पर नज़र रखो।
सुनिश्चित करना कि कोई चोरी न करे।
सब वैसा ही होगा जैसा आपने निर्देश दिया है।
चिंता मत कीजिए।
ओसाका
"हम दुनिया को अपने देश की विशाल ताक़त दिखा रहे हैं।
हमारे वीर सैनिक युद्ध के मैदानों पर धावा बोल रहे हैं..."
जान-बूझकर मत हारना!
"...हमारे कायर दुश्मन डरकर पीछे हट रहे हैं।"
मोजासु!
(कोरियाई भाषा में) भैया!
चलो!
आइए, घर का स्वाद लीजिए!
- सुप्रभात! - भैया! रुको!
इसे अपने राशन के चावल के साथ आज़माइए!
स्वाद बेहतर होता है, पेट भरा हुआ महसूस होता है!
आइए, घर का स्वाद लीजिए!
- किम्ची! बिक्री के लिए स्वादिष्ट किम्ची! - मैं जीत गया!
- यह अन्याय है! भैया! - नोआ...
- तुम हमेशा जीतते हो। - मैंने तुमसे कहा था कि अपना ध्यान मत हटाओ।
उसे क्यों प्रोत्साहित कर रहे हो?
माँ, अगर मैं यह न करूँ, तो वह समय पर घर से नहीं निकलता है।
मुझे थोड़ी किम्ची मिलेगी?
श्री किम, आपसे मिलकर बेहद ख़ुशी हुई। काफ़ी अरसा हो गया था।
हाँ।
मैं चिंतित थी कि आप कहीं और चले गए।
मैं कहीं और कैसे जा सकता हूँ? आपकी किम्ची की कोई तुलना नहीं है।
क्या आप व्यस्त थे?
हाँ, थोड़ा व्यस्त था।
तुम्हारे पास कम किम्ची है। उम्मीद है कि इसका मतलब है अच्छी बिक्री हुई है।
काश यह सच होता।
आजकल बंदगोभी कम मिल रही है।
यह मेरा आख़िरी बैच है।
मेरी भाभी अचार बनाने के लिए किसी भी चीज़ की तलाश में बाज़ार घूमती है, पर...
तो फिर तुम क्या करोगी?
हम किसी तरह गुज़ारा कर लेंगे।
हमेशा कर लेते हैं।
यह लो।
तुम ऐसे बच्चे लगते हो, जो अपने पैसे संभाल सकता है।
यह अच्छी बात है। मैं बहुत अमीर बनने की योजना बना रहा हूँ।
तुम अपने बेटे पर भरोसा कर सकती हो।
- धन्यवाद। आप ठीक रहिए। - मैं फिर से आऊँगा।
अलविदा।
पक्का वह आदमी जासूस वगैरह है।
तुम्हें मज़ाक में भी ऐसी बातें नहीं कहनी चाहिए।
कौन सुन रहा है?
क्या पता कौन सुन ले। आजकल के समय में क्या पता चलता है।
- वह देखो! - वह क्या है? वहाँ ऊपर!
- माँ? - अमरीकी प्लेन!
माँ, देखिए!
कुछ गिर रहा है।
मिल गया! यह क्या है?
क्या लिखा है, नोआ?
"जापान के निवासियों,
इस क्रूर युद्ध को रोकने के लिए अपने सम्राट से विनती करो।
अगर जापान ने आत्म-समर्पण नहीं किया, तो परिस्थिति बदतर हो जाएगी।
हम आपसे परिणामों को स्वीकार करने
और एक नए, बेहतर और शांतिप्रिय जापान के निर्माण का काम शुरू करने का आग्रह करते हैं।"
इसका क्या मतलब है?
चीज़ें और कैसे बदतर होंगी?
माँ, आपको समझ नहीं आ रहा? अमरीकी सेना आ रही है।
द्वितीय विश्व युद्ध
मिन जिन ली की किताब पर आधारित
पचिंको
आप जैसे बुद्धिमान निवेशकों से
पाँच सौ मिलियन येन की फ़ंडिंग के साथ,
मैं अपने पिछले अनुभव को काम में ला सकता हूँ।
तुमने अब तक कितने जुटाए हैं?
मैं लगभग अपने लक्ष्य तक पहुँच चुका हूँ।
निवेशक उत्साहित हैं।
मामूली निवेश, सीमित जोखिम के साथ,
ख़ासकर इस तरह के गिरते बाज़ार में,
काफ़ी मुनाफ़े की संभावना है।
तुम ख़ुद फ़ंड का प्रबंधन करोगे?
इससे ऊपरी खर्चे काम होंगे।
वैसे भी,
मैं निष्पक्ष हूँ।
चाहे डॉलर ऊपर आए या येन,
मुझे कोई फ़र्क नहीं पड़ता है।
पर बेशक तुम शिफ़लीज़ में निष्पक्ष नहीं थे।
हमने सुना है।
उस ज़मीन की मालकिन के प्रति तुम्हारी सहानुभूति के कारण तुम असफल रहे थे।
वह सौदा नहीं हुआ क्योंकि हम सभी उसे लेकर बहुत भावुक थे।
वह महिला कभी अपनी ज़मीन बेचने नहीं वाली थी।
न श्री आबे को। न कोल्टन होटल्स को।
मैं यह कहने की कोशिश कर रहा हूँ
कि वफ़ादारी के आधार पर व्यवसाय करना ख़तरनाक है।
ममोरु योशी के साथ तुम्हारा रिश्ता...
हम उसे लेकर चिंतित हैं।
सच कहूँ तो,
उनके साथियों को लेकर।
टोक्यो अब 11 मिलियन लोगों का महानगर है
और फिर भी यह अब भी एक गाँव जैसा लगता है।
आपको चिंता करने की ज़रूरत नहीं है।
उस आदमी के साथ मेरा कोई संबंध नहीं है।
टोक्यो
ब्रॉक, सुनो। मैं बढ़ा-चढ़ाकर नहीं बोल रहा।
मेरा मतलब, निकेई देखो!
ऑ, चलो भी।
क्या तुम गोल्डमैन सैक्स की उस आरामदायक कुर्सी पर बैठे होते,
अगर मैंने तुम्हें कॉलेज के दौरान प्रोत्साहित नहीं किया होता?
मैं... मैं बड़ा निवेश नहीं माँग रहा हूँ। यह ब...
सुनो, मुझे...मुझे नहीं पता तुम्हें कौन सी कहानी सुनाई गई है, पर...
हाँ, जल्द बात करेंगे।
ए!
आज तुम कौन सा बदबूदार खाना खा रहे हो?
सुनो! तुम्हें भी यह जानना चाहिए।
यह बियोसियो गैंगजॉन्ग है।
आमतौर पर यह तीखा होता है,
पर अब हमारे पास मिर्च नहीं है। फिर भी...
स्वादिष्ट। मैं ऐसे 100 खा सकता हूँ।
नुलगुन होबाकजॉन।
पिछली शरद ऋतु में, मेरी चाची ने गाँव में एक खेत में जाकर
एक बड़ा सा कद्दू खरीदा था।
जो मेरे भैया के सिर से पाँच गुना ज़्यादा बड़ा था!
उन्होंने कहा कि हमें पूरी सर्दियाँ इसी से गुज़ारा करना होगा, इसलिए हर निवाले का मज़ा लो।
और मैं मज़ा लेता हूँ!
बांदो! तुरंत मेज से उतरो!
नीचे उतरो!
दीवार के पास खड़े हो जाओ!
ए, बांदो।
क्या यह सच है?
तुम्हारे बारे में जो अफवाहें हैं।
ए, लहसुन की बू वाले।
मैं तुमसे बात कर रहा हूँ।
मैंने सुना है कि तुम्हारा परिवार सूअरों के साथ रहता है।
और सूअर तुम्हारे घर के अंदर सोते हैं। क्या यह सच है?
देखो, वह इंकार नहीं कर रहा है!
अगर यह सच नहीं होता, तो वह इंकार करता। है न?
वह उस गुंडे को मुझे परेशान करने देते हैं!
मुझे पता है कि वह कमीना बस मुझे ग़ुस्सा दिलाना चाहता है,
पर चलो भी!
किसी दिन मैं उसका मुँह तोड़ दूँगा...
नोआ।
मुझे पता है कि तुम कैसा महसूस कर रहे हो।
तुम इकलौते नहीं हो। हम सभी वही ग़ुस्सा महसूस करते हुए जीते हैं।
ख़ासकर यहाँ।
अपने आस-पास देखो।
ग़ुस्साए पति अपनी पत्नियों को भद्दी बातें सुना रहे हैं।
थकी हुई माँएँ अपने बच्चों पर भड़क रही हैं। भाई, भाइयों से नफ़रत कर रहे हैं।
पर, नोआ,
वह ग़ुस्सा, वह यहाँ बेहद शक्तिहीन महसूस करने से आता है।
यहाँ बस यही होता है।
अगर तुम्हें यह पसंद नहीं है...
तो कोरियाई मत बनो, नोआ।
भले ही बस तुम्हारी कल्पना में ही क्यों न हो।
चियर्स!
उम्मीद है कि अब आप संतुष्ट हैं।
सैन्य आपूर्ति में हमारे मुख्य योगदान के साथ।
हाँ। सभी ख़ुश हैं।
क्या इसका यह मतलब है कि हमारे अगले कॉन्ट्रेक्टों में,
हमें हमारी वफ़ादारी का इनाम मिलेगा?
अगर हमने इनाम नहीं दिया,
तो हम आपको नाराज़ करने का जोखिम उठाएँगे, श्री कोह।
लगता है कि ओसाका में सबको पता है क्या होता है जब आप नाराज़ होते हैं।
जहाँ तक मेरा सवाल है, मैं अपने हाथ-पैर सलामत देखना चाहता हूँ।
मेरे दामाद को ख़ुश करने की चिंता करने के बजाय, चलिए हम सब मज़े करें।
आख़िरकार, उसकी उदारता भी उतनी ही प्रसिद्ध है। कृपया, मज़े कीजिए।
श्री इनोए। हमारी कॉलोनियों में चावल का ढेर लगा हुआ है,
पर अभी इसे हमारे पास मँगवा पाना असंभव है।
हाँ।
मैं कहता हूँ कि हम कोरियाई लोगों की पीठ पर चावल बांधकर उन्हें तैराकर उस पार पहुँचाते हैं।
वे आलसी कमीने इसी लायक हैं।
जाओ जाकर देखो कि वे दो मेहमान कहाँ हैं।
उन्हें गए काफ़ी समय हो गया है।
तो फिर यह हो रहा है?
अभी इसकी पुष्टि नहीं हुई है।
पर कुछ संदेश पकड़े गए हैं।
अफ़वाहें हैं कि जल्द ही बमबारी होगी।
जल्द ही?
कुछ ही दिनों में।
जल्द ही अपने परिवार को शहर से बाहर ले जाओ।
मैं पहले ही अपने परिवार को गाँव भेज चुका हूँ। मैं भी कल उनके पास चला जाऊँगा।
पर पहले, हम वह शानदार खाना खाए बिना नहीं जा सकते।
श्री कोह कमाल के हैं। पता नहीं कैसे वह इतना खाना ढूँढ लेते हैं।
तुमने सच में मधुमक्खी के छत्ते में हाथ डाल दिया है।
श्री आबे ग़ुस्से से भरे बैठे हैं।
विश्वास करो, मैं महसूस कर रहा हूँ।
आज रात उनका बड़ा पुरस्कार समारोह है।
जापान के बिज़्नस्मैन ऑफ़ द यिअर। यह काफ़ी सम्मान की बात है।
उन्हें मेरी शुभकामनाएँ देना।
तो, मुझे सच बताओ।
तुमने अब तक कितना फ़ंड जुटाया है?
नहीं। कुछ भी नहीं?
- कुछ भी नहीं। - येलोटेल।
तुम्हें मुझसे माँगने चाहिए थे।
तुम क्या कह रहे हो?
मुझे तुम्हारी दया नहीं चाहिए।
मैं तुम्हारी मदद करना चाहता हूँ।
तुम गंभीर हो?
और सोचो कि कभी मैं तुमसे जलता था।
तुम्हें पुराने ज़ख्म कुरेदने की ज़रूरत नहीं है, तेत्सुया।
मुझे एहसास हुआ कि मेरी सोच ही छोटी थी।
तुम्हारी हमेशा से यही ख़ासियत थी, छोटी सोच।
दो सौ मिलियन।
आख़िरकार, तुम मेरे सबसे पुराने दोस्त हो।
मुझे अब भी याद है,
जब उस स्कूल में मेरा स्थानांतरण हुआ था, तुमने मेरे साथ अच्छा बर्ताव किया था।
बाकियों की तरह, तुम भी मेरे साथ क्रूरता से पेश आ सकते थे।
नया बच्चा हमेशा से आसान शिकार होता है।
पर तुम...
तुम कभी उस खेल में शामिल नहीं हुए।
वह एक बचकाना खेल है।
वह तो है।
धन्यवाद।
आबलोनी।
तैयार?
एक!
दो!
तीन!
जब वे अमरीकी कमीने हमारी धरती पर क़दम रखेंगे,
तब वे हमारे महान साम्राज्य को लूटेंगे और अपवित्र कर देंगे,
इसे आग के समंदर में बदल देंगे!
इसलिए हमें उन शैताओं के विरुद्ध खड़े होना होगा, है न?
शाबाश।
अब, ध्यान से सुनो।
हम बस भूसे से बने पुतले पर वार नहीं कर रहे हैं।
यह हमारा दुश्मन है!
वे कमीने हमारे घर जला देंगे,
हमारे बच्चे चुरा लेंगे
और पता नहीं वे हम पर और कैसे ज़ुल्म ढाएँगे।
इसलिए मैं तुमसे पूछता हूँ,
क्या तुम उन वहशी अमरीकियों को अपने पास आने दोगे?
नहीं!
क्या तुम बस उन्हें अपने परिवार को तबाह करने दोगे?
नहीं!
तो फिर हमला करो!
तुम उसे तबाह क्यों कर रहे हो? हम दोबारा उसका इस्तेमाल नहीं कर पाएँगे।
पर, माँ, यही तो उद्देश्य है!
दुश्मन को मार गिराओ ताकि वह दोबारा खड़ा न हो सके।
जाओ यहाँ से।
लक्ष्य पर ध्यान दो! ध्यान दो!
सच कहूँ तो, मैं तुम्हारे बारे में जानने को उत्सुक थी।
तुम कैसी हो, तुम्हारे हालात अच्छे हैं या नहीं।
तुमने एक पादरी से शादी कर ली थी, है न?
उस बीमार पादरी से।
वह ठीक हो गए थे
और हमने कुछ अच्छे साल बिताए।
पर फिर...
पुलिस उन्हें उठाकर ले गई।
सच में, किस लिए?
मजदूरों को बेहतर मजदूरी के लिए लड़ने में मदद करने के लिए।
यह सात साल पहले की बात है।
तो फिर तुम कैसे गुज़ारा कर रही हो?
मैं अब भी ख़ुद को क़िस्मतवाली मानती हूँ। मेरे जेठ हमारे साथ हैं।
उन्हें पिछले साल नागासाकी में युद्ध सामग्री बनाने वाली एक फ़ैक्ट्री में काम करने के लिए नियुक्त किया गया था।
जो पैसे उन्होंने भेजे, उससे हमारी ज़िंदगी बच गई,
पर हाल ही में, वे उन्हें वचन पत्रों से भुगतान कर रहे हैं।
और अब मेरी किम्ची का आख़िरी बैच बचा है। उसे बेचने के बाद...
फिर मेरी माँ का भी पता नहीं।
क्यों? क्या तुम्हारी माँ को कुछ हुआ है?
उनकी आख़िरी चिट्ठी आए तीन महीने हो चुके हैं।
मेरी माँ...
वह अकेली हैं।
यह भीषण संघर्ष है, है न?
फिर भी, मैं मुस्कुराती रहती हूँ।
अगर नहीं मुस्कुराई, तो मेरे बच्चे,
वे केवल एक माँ के आँसू देखेंगे।
मैं यह नहीं चाहती हूँ।
पर, सुन्जा...
मैंने सुना है कि यहाँ कुछ महिलाएँ काले बाज़ारों में बेचने के लिए चावल की शराब बनाती हैं।
शायद तुम और मैं...
पर क्या यह ग़ैर-क़ानूनी नहीं है?
तुमने ख़ुद कहा। तुम्हारे पास बेचने को कुछ नहीं है।
और अपने कपड़े मुझसे धुलवाने के लिए किसी के पास पैसे नहीं हैं।
सुन्जा, मैं...
मैं अभी काफ़ी हताश हूँ।
मुझे ग़लत मत समझो।
मैं तुम्हें डांट नहीं रही हूँ,
पर मेरी स्थिति को देखते हुए...
कोई बात नहीं।
तुम्हारे लड़के इतनी अच्छी तरह बड़े हो रहे हैं।
ओसाका
भव्य उद्घाटन
दादी!
तुम आ गए!
कम से कम तुम उद्घाटन से पहले पहुँचे।
तुम्हें कम से कम इसे इस्त्री करना चाहिए था।
और तुम सोचते हो कि मैं चिंता क्यों करती हूँ।
- सॉलोमन! - पिताजी!
- मैं कैसा दिख रहा हूँ? - आप शानदार दिख रहे हैं!
आप दोनों शानदार दिख रहे हैं!
है न?
शानदार मालिकों के साथ शानदार नया व्यवसाय।
यह बढ़िया है, है न?
बधाई हो।
किसी तरह, सब कारगर हो गया। मुझे राहत मिली।
तो, फ़ंडिंग का काम कैसा चल रहा है?
मुझे आज ही एक बड़ा निवेशक मिला।
तेत्सुया याद है?
वह रोत्लू बच्चा जो हमेशा नाक में ऊँगली डालता रहता था?
अब वह नाक में ऊँगली नहीं डालता है।
उसने अभी-अभी साबित किया कि वह एक सच्चा दोस्त है।
उसके जैसे इंसान का निवेश करना, यह सच में एक बड़ी सफलता है।
अच्छा?
देखो।
तुम्हारी दादी और मैंने बात की है।
हम ढेरों पैसे कमाने का यह मौका गँवाना नहीं चाहते हैं।
यह क्या है?
बस उसे खोलो।
सात लाख डॉलर
आपको इतने पैसे कहाँ से मिले?
मैंने इस जगह को गिरवी रखकर ऋण लिया।
आपने और ऋण लिया?
इससे क्या फ़र्क पड़ता है?
हम वहाँ से शुरू करेंगे जहाँ हमने पिछले हफ़्ते छोड़ा था।
बांदो।
सुनो।
तुम क्लास में कौन सी किताब पढ़ रहे हो?
"द एडवेंचर्स ऑफ़ टॉम सॉयर।"
अमरीकी किताब?
तुम्हें पता है यह वर्जित है।
मुझे माफ़ कर दीजिए।
अपने काम में थोड़ा ध्यान देने की कोशिश करो।
तुम्हारा दिमाग़...
वह तुम्हारे लिए कई दरवाज़े खोल सकता है।
कैसे दरवाज़े?
इन मनहूस झोपड़पट्टियों से बचने का मौका।
शायद, यूनिवर्सिटी।
मैं टोक्यो में वासेदा गया था...
पर मैं बाहर नहीं निकलना चाहता।
मैं यहीं रहना चाहता हूँ। पादरी बनना चाहता हूँ।
मैंने सुना कि अब तुम्हारे पिताजी घर पर नहीं हैं।
वह वापस लौटेंगे।
क्या कहा?
मेरे पिताजी,
वह घर लौटेंगे।
इसलिए मुझे यहीं रहना होगा।
और अगर वह न लौटे तो?
मैं आपसे कह चुका हूँ।
मैं यहाँ से नहीं जाऊँगा।
यह लो।
अब मुझे इसकी ज़रूरत नहीं है।
वसेदा यूनिवर्सिटी एंट्रेंस एग्ज़ाम प्रैक्टिस टेस्ट्स
पर मैं नहीं...
आपको पता है।
मुझे पता है तुम क्या हो।
नोआ बेक।
यह किताब ओगावा ईची (गो यंग हो) की है
यह अवैध शराब बनाना है।
पर, क्युंगही, हमारे पास और क्या विकल्प है?
हमारी जमापूँजी ख़त्म हो गई है और पैसे नहीं आ रहे हैं।
सुन्जा, अगर तुम्हें कुछ हो गया...
मैं सावधान रहूँगी।
मैंने सुना है कि वहाँ इकोनॉमिक पुलिस के मुखबिर हैं।
माफ़ करना, पर यह बेहद ख़तरनाक है!
मैं इसकी अनुमति नहीं दूँगी।
तो फिर क्या हम भूखे मर जाएँ?
तुम्हें अंदाज़ा भी है कि कौन वे चीज़ें करते हैं?
भूखे लोग।
और वे माता-पिता जिनके बच्चे भूखे हों।
क्युंगही...
जब मोजासु कल रात सो रहा था, तब मैंने उसके पेट की गुड़गुड़ाहट सुनी।
हमारे बच्चे भी भूखे हैं।
तुम्हें लगता है कि मुझे यह नहीं पता?
कुछ दिन पहले, मुझे राशन के चावल में कीड़े मिले थे। कीड़े!
उससे भी बुरी बात यह है कि,
मैंने उन्हें वैसे ही छोड़ने के बारे में सोचा, इस उम्मीद से कि बच्चों के पेट भरेंगे।
इसमें कोई शर्म की बात नहीं है।
पर अभी हम उस कग़ार पर नहीं पहुँचे हैं।
क्युंगही।
अभी के लिए, क्या हमें अपने बच्चों को कीड़े खिलाने से बचने की कोशिश नहीं करनी चाहिए?
मुझसे एक वादा करो।
हर रात को, तुम्हें हमारे पास घर लौटना होगा।
तुम्हें पता है कि मैं ज़रूर लौटूँगी।
वे बस अभ्यास कर रहे हैं। चलो काम जारी रखें।
जाओ।
चिंता मत करो।
मैं इन्हें संभाल लूँगी।
मुझे बुरा लग रहा है कि तुम अकेली जाओगी।
कोई बात नहीं। मैं बेचने में माहिर हूँ।
पर जल्दी जाओ, इससे पहले कि तुम्हारे पति को और ग़ुस्सा आ जाए।
भूलना मत।
केवल अपनी मुस्कराहट दिखाओ।
- सॉलोमन? - अरे, तेत्सुया। मैं अभी ओसाका में हूँ।
क्या बात है?
श्री आबे...
उन्हें मेरे निवेश के बारे में पता चल गया।
पर...
वह हम दोनों को तबाह करने की धमकी दे रहे हैं।
उनका दावा है कि तुम मुझे धोखा दे रहे हो।
तुम क्या कह रहे हो, तेत्सुया?
मुझे माफ़ कर दो। मैं यह नहीं कर सकता।
सॉलोमन?
- तुम सुन रहे हो? - चिंता मत करो।
मैं समझता हूँ।
मुझे माफ़ कर दो, सॉलोमन।
जानता हूँ।
सॉलोमन। तुम वहाँ क्या कर रहे हो?
मेरे साथ दुकान चलो।
- क्या? - सड़क के उस पार किराने की दुकान में।
केक तैयार हो चुका होगा।
हमें कुछ कप भी चाहिए।
मैंने तुम्हारे पिता से कहा था कि अंगूर का जूस मत पिलाओ।
तुम बस वहाँ खड़े क्यों हो?
मैं जा रही हूँ।
शायद आपका ऑर्डर लेने वाला व्यक्ति आपकी बात समझ न सका हो।
वे "50" नहीं समझ सके?
दादी, क्या हो रहा है?
मैंने 50 के लिए केक ऑर्डर किया था, पर वह मुझे यह दे रहा है।
यह तुम्हारी ग़लती नहीं है?
सुनो, यह कस्टम ऑर्डर है।
यहाँ यही लिखा है।
पर यह वह नहीं है जो हमने ऑर्डर किया था।
जो भी हो,
आधी-अधूरी जापानी भाषा न समझ पाने के लिए मुझे दोष मत दो।
आधी-अधूरी?
मैं बस कह रहा हूँ, अगर तुम्हें इस देश में रहना है,
तो तुम्हें हमारी भाषा ठीक से सीखनी चाहिए।
चलो बस चलें।
यह केक के बारे में नहीं है, है न?
मुझे नहीं पता तुम क्या कहना चाहते हो,
पर अगर तुम्हें हमारी सेवा पसंद नहीं है,
तो कृपया कहीं और से खरीद लो।
तुम जैसे लोगों के लिए अलग दुकानें हैं, है न?
तुमने क्या कहा?
मुँह मत फेरो। मैंने तुमसे एक सवाल पूछा।
तुम ख़ुद को क्या समझते हो? हँ?
तुम्हारी तरह, मैं भी यहीं पैदा हुआ था।
मैंने येल यूनिवर्सिटी में पढ़ाई की है। समझे?
जितना तुम महीने में कमाते हो, मैं एक दिन में कमाता था!
हमें नीचा दिखाने की तुम्हारी औकात नहीं है! बेवकूफ़ कहीं के!
कोई घर पर है?
काले बाज़ार में छापा पड़ा था।
सुन्जा गिरफ़्तार हो गई।
वे उसे ले गए!
क्या?
वह अभी कहाँ है? वे उसे कहाँ ले गए?
चलो उम्मीद करें कि हमें वह बूढ़ा जज मिले। कम से कम वह निष्पक्ष है।
बस काश हमें वह जवान जज न मिले।
वह आदमी क्रूर है।
ड्रीम
सॉलोमन, आज रात तुमने मुझे डरा दिया।
मैं आपको डराने के लिए माफ़ी चाहता हूँ।
पर, दादी...
अभी...
यह बस अभी काफ़ी कठिन है।
मैं यह और नहीं कर सकता।
मैं...
मैं हमेशा आपके लिए अफ़सोस करता नहीं रह सकता।
उठने का समय हो गया है।
चाची, पुलिस ने क्या कहा?
अभी कोई ख़बर नहीं मिली है, पर ऑफ़िसर ने छानबीन करने का वादा किया है।
क्या हम आज घर पर रहकर आपके साथ इंतज़ार कर सकते हैं?
तुम्हारी माँ चाहेगी कि तुम स्कूल जाओ।
तुम यह जानते हो।
मोजासु, उठो।
वह आ रहा है। तैयार हो जाओ।
क्या हो रहा है?
वह आ गया।
नाम?
रू किमिको।
तुम्हारा तीसरा अपराध।
उसने मुझे भुगतान किए बिना भागने की कोशिश की थी!
दो महीनों की सज़ा।
दो महीने?
- नाम? - हायाशी आसुका।
पहला अपराध। तीन हफ़्तों की सज़ा।
नाम?
बांदो नोबुको।
अरे। यह तुम हो।
तुम जा सकती हो।
अगली बार अपनी क़िस्मत पर भरोसा मत करना।
यह याद रखना।
अगली।
नाम?
यह पुरस्कार स्वीकार करना बड़े सम्मान की बात है।
मैं यह सोचकर अभिभूत हूँ
कि मैंने अपने उन साथी देशवासियों की ओर से ऐसा सम्मान पाने योग्य कुछ किया है
जिनकी मैं सराहना करता हूँ।
जैसा कि मैं कह रहा था,
यह पुरस्कार मिलना बड़े सम्मान की बात है।
यह सोचना कि आज यहाँ तक पहुँचने के लिए हमने कैसी-कैसी चीज़ों पर जीत हासिल की है...
वह देश जो कभी जलकर राख़ हो गया था।
पर उस राख़ से हम उठे...
श्री किम।
मैं स्टेशन गया था,
पर उन्होंने कहा कि तुम पहले ही रिहा हो चुकी हो।
पर आपको कैसे पता चला कि मैं वहाँ थी?
मेरे साथ चलो।
आप चाहते हैं कि मैं उस कार में बैठूँ?
आप मुझे कहाँ लेकर जाएँगे?
मुझे यह बताने की अनुमति नहीं है।
पृथ्वी की गहराई में पाया जाने वाला एक खनिज।
उसे टंगस्टन कहते हैं।
एक बार संसाधित होने के बाद, यह संक्षारण प्रतिरोधी होता है।
हवाई जहाज़ और मिसाइलों, ग्रेनेड आदि के लिए उपयोगी होता है।
इससे युद्ध संभव हो जाता है।
तुमने मुझे कैसे ढूँढा?
मुझे तुम्हें ढूँढना नहीं पड़ा। मैंने तुम्हें कभी खोया ही नहीं था।
श्री किम, वह मेरे लिए काम करता है।
मैंने सालों पहले उसे तुम पर और बच्चों पर नज़र रखने का काम सौंपा था।
ख़ासकर नोआ पर।
वह काफ़ी होशियार लड़का है,
पर वह अपनी क्षमता का इस्तेमाल नहीं कर रहा है।
तुम्हें क्या चाहिए?
बमबारी होने वाली है।
हम यह सालों से सुनते आ रहे हैं।
इस बार सच में होगी।
और यह जल्द ही होगी।
बस फ़ैक्ट्रियों को निशाना बनाने वाले छोटे बम नहीं गिरेंगे।
वे पूरे शहर पर बमबारी करेंगे।
अमरीकी सब कुछ जला डालना चाहते हैं।
तुम इतने यक़ीन से कैसे कह सकते हो?
मुझे कैसे पता चला कि तुम चावल की शराब बना रही थी?
या यह कि नोआ का टीचर कोरियाई है जो जापानी होने का ढोंग करता है?
मेरा काम ही वह जानना है जो दूसरे नहीं जानते हैं।
ऐसे ही मैंने ज़िंदा रहना सीखा।
तुम्हें भी यही करना होगा।
मैंने तुम्हारे, तुम्हारी भावज
और दोनों लड़कों के लिए गाँव में आश्रय का इंतज़ाम किया है।
मैं अपने पति को जेल में सड़ने के लिए नहीं छोड़ूँगी।
तुम समझ रही हो मैं क्या कह रहा हूँ?
अमरीकी इस शहर को तबाह करने के लिए प्लेन भेज रहे हैं!
जो भी तुम जानती हो, सब ख़त्म हो जाएगा।
तुम्हें लगता है कि तुम्हें इसका मतलब पता है।
नहीं पता।
तुम्हें नहीं पता।
मुझे पता है।
मैं तुमसे कह चुकी हूँ।
यह संभव नहीं है।
तुम उस बेवकूफ़ के लिए अपने बच्चों को जोखिम में डालने को तैयार हो जिसने ख़ुद को गिरफ़्तार करवा लिया?
मैं उसे छोड़कर नहीं जाऊँगी।
कभी नहीं जाऊँगी।
तुम...
तुम सच में उसकी परवाह करती हो।
है न?
उप-शीर्षक अनुवादक : मून कलिता